2016. aasta Eurovisiooni lauluvõistlus

2016. aasta Eurovisiooni lauluvõistlus oli 61. Eurovisiooni lauluvõistlus. Rootsi rahvusringhääling Sveriges Television (SVT) sai lauluvõistluse korraldamisõiguse tänu Måns Zelmerlöwi võidule Viinis toimunud 2015. aasta Eurovisiooni lauluvõistlusel. See oli kuues kord, mil Rootsi korraldas Eurovisiooni lauluvõistlust. Viimati toimus lauluvõistlus Rootsis 2013. aastal. Lauluvõistluse poolfinaalid toimusid 10. ja 12. mail ning finaal 14. mail 2016.
Lauluvõistlustel osales 42 riiki. Võistlusele naasid Bosnia ja Hertsegoviina, Bulgaaria, Horvaatia ning Ukraina.
See oli esimene kord pärast 1975. aasta Eurovisiooni lauluvõistlust, kui hääletussüsteemi on muudetud.
Lauluvõistluse võitis 534 punktiga Ukraina, keda esindas Džamala lauluga "1944".
Korraldus.
Toimumiskoht.
Toimumiskoha valis välja Rootsi riiklik televisioon Sveriges Television (SVT). Kandidaatlinnadeks olid Göteborg, Linköping, Malmö, Örnsköldsvik, Sandviken ja Gävle ning Stockholm. 8. juulil otsustati, et lauluvõistlus korraldatakse Rootsi pealinnas Stockholmis Ericsson Globe'is, kus toimus ka 2000. aasta Eurovisiooni lauluvõistluse kontsert.
Formaat.
Grupid.
25. jaanuaril 2016 toimus loosimine, milles selgitati, millised riigid osalevad esimeses või teises poolfinaalis ning kas vastavate poolfinaalide esimeses või teises pooles. Samuti loositi, millises poolfinaalis hääletavad "Suure viisiku" riigid (Prantsusmaa, Saksamaa, Hispaania, Suurbritannia ja Itaalia) ning korraldaja ja Austraalia.
Riigid jaotati gruppidesse kümne eelmise aasta hääletamistavade põhjal, et ennetada olukorda, kus poolfinaalis osaleb väga palju ühe piirkonna riike, mil on tavaks üksteise poolt hääletada.
Osalejad.
43 riiki kinnitasid oma osalust 2016. aasta Eurovisiooni lauluvõistlusel. Lauluvõistlusele naasid Bosnia ja Hertsegoviina, Bulgaaria, Horvaatia ning Ukraina.
Rumeenia kinnitas riigi osalemise Eurovisiooni lauluvõistlusel lauluga "Moment of Silence" ("Hetk vaikust"), mida esitas Ovidiu Anton. Euroopa Ringhäälingute Liit (EBU) teatas aga 22. aprillil 2016, et Televiziunea Română (TVR) ei ole hoolimata meeldetuletustele tasunud juba 2007. aastast kogunenud võlga kogusummas 16 miljonit Šveitsi franki EBU kehtestatud lõpptähtajaks 20. aprilliks ja seepärast oli EBU sunnitud Rumeenia laulu võistluselt kõrvaldama.
Täpsed punktitulemused.
Esimene poolfinaal.
Kümme esimesest poolfinaalist pääsejat selgusid žurii ja telehääletuse teel. Hääletasid kõik 18 riiki, kes võistlesid esimeses poolfinaalis, lisaks veel Hispaania, Prantsusmaa ja Rootsi. Kümme finaali pääsejat avalikustati suvalises järjekorras ja täielikud tulemused avaldati pärast finaali toimumist.
 Esimese poolfinaali pääsejad
12 punkti.
Allpool tabelis on kokkuvõte kõigist esimeses poolfinaalis saadud 12 punktist. Riigid, kes andsid 24 punkti (12 punkti nii žuriilt kui ka publikult) ühele riigile on märgitud paksult.
Teine poolfinaal.
Kümme teisest poolfinaalist pääsejat selgusid žurii ja telehääletuse teel. Kõik 18 riiki, kes võistlesid teises poolfinaalis, hääletasid ning lisaks veel Itaalia, Saksamaa ja Ühendkuningriik. Kümme finaali pääsejat avalikustati suvalises järjekorras ja täielikud tulemused avaldati pärast finaali toimumist.
 Teise poolfinaali pääsejad
12 punkti.
Allpool tabelis on kokkuvõte kõigist esimeses poolfinaalis saadud 12 punktist. Riigid, kes andsid 24 punkti (12 punkti nii žuriilt kui ka publikult) ühele riigile on märgitud paksult.
Finaal.
26 riiki osales finaalis, mis koosnes niinimetatud suurest viisikust, võõrustavast riigist ja ülejäänud 20 riigist, kes pääsesid edasi poolfinaalide kaudu. Finaali tulemused selgitati välja kõigi 42 riigi poolt. Iga riik andis oma žürii punktid ise, riigi esindaja kuulutas välja oma riigi žürii võiduloo, mis sai 12 punkti, ülejäänud punktid kuvati ekraanil. Kui kõikide žüriide punktid olid edastatud, kuulutasid konkursi korraldajad telehääletuse punktid välja, alustades vähim žürii punkte saanud loost.
 Võitja
12 punkti.
Allpool tabelis on kokkuvõte kõigist esimeses poolfinaalis saadud 12 punktist. Riigid, kes andsid 24 punkti (12 punkti nii žuriilt kui ka publikult) ühele riigile on märgitud paksult.